Page:O tell me the way for to woo.pdf/3

3 I hae na gowd to busk ye ay gawdie!

I canna buy ribbans and perlins anew!

I've naething to brag o' house, or o’ plenty!

I’ve little to gie but a heart that is true—

I cam na for tocher—I ne’er heard o‘ onie;

I never loo’d Peggy, nor e’er brak my vow;

I’ve wander’d, poor fool! for a face fause as bonnie

—I little thought this was the way for to woo!

Hae na ye roos‘d my cheeks like the morning,

Hae na ye roos'd my cherry-red mou?

Hae na ye come o'er sea, moor, and mountain,

What mair, my dear Johnnie, need ye to woo?

Far hae ye wander'd, I ken, my dear laddie!

Now that ye've found me, there’s nae cause to

rue;

Wi’ wealth we’ll hae plenty. I’ll ne’er gang gaudy,

I ne’er wish'd fo mair than a heart that is true.

She hid her fair face in her true lover’s bosom,

The saft tear o' transport fill’d ilk lover’s ee;

The burnie ran sweet by their side as they sabbit,

And sweet sang the mavis aboon on the tree.

He clasp'd her, he press’d her, and ca'd her his

hinny,

And aften he tasted her hiney sweet mou;

And ay 'tween ilk smack she sigh’d to her Johnnie

—Oh ! laddie ! oh laddie ! weel can ye woo!

THE FLOWERS OF THE FOREST.

seen the smiling of fortune beguiling;

I’ve tasted her favoure, and felt her decay;